มีอาการคันรูถวาร เคยเป็นริดสีดวงมาก่อนคับ คันตรงติ่งที่เคยเป็นริดสีดวง ถ้าอุจระบ่อยจะมีอาการเจ็บ อยากทราบวิธีรักษาเบื้องต้นคับ
สวัสดีค่ะ โรคริดสีดวงทวาร เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น คนไข้อาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาสาเหตุกระตุ้นของการเกิดริดสีดวงเช่น การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ดื่มน้ำน้อยดังนั้นที่สำคัญตอนนี้คือการปรับพฤติกรรมเรื่องการขับถ่ายค่ะ ควรขับถ่ายให้เป็นเวลา ทุกวัน ไม่ควรปล่อยให้ท้องผูก จนกระทั่งอุจจาระค้างแข็งจะทำให้อาการของริดสีดวงแย่ลง ดื่มน้ำมากๆ รับประทานอาหารที่มีกากใยสูงหากมีอาการถ่ายเป็นเลือด ปวดเบ่งมาก คันบริเวณติ่งที่เป็นริดสีดวงมาก ควรกลับไปพบศัลยแพทย์เพื่อประเมินเรื่องริดสีดวงอีกครั้งว่ารุนแรงระดับใด ยังใช้วิธีแค่การปรับพฤติกรรมได้หรือไม่ หรือควรรักษาด้วยการผ่าตัดเอาริดสีดวงออก หรือใช้เลเซอร์จี้เพื่อทำลายเส้นเลือดที่มาเลี้ยงริดสีดวง